b"\n_START_ARTICLE_\nDmitri Andreikin\n_START_SECTION_\nResultats destacats en competici\xc3\xb3\n_START_PARAGRAPH_\nEl 1999 es proclam\xc3\xa0 Campi\xc3\xb3 del m\xc3\xb3n Sub-10, a Orpesa, (Pa\xc3\xads Valenci\xc3\xa0), superant entre d'altres el futur GM Wang Hao, que fou tercer. El 2004 fou tercer al campionat del m\xc3\xb3n Sub-14 a Heraklio (el campi\xc3\xb3 fou Ildar Khairullin)._NEWLINE_Empat\xc3\xa0 als llocs 1r-3r amb Konstant\xc3\xadn Txernixov i Aleksei K\xc3\xb3rnev a Lipetsk 2006. El 2008, va guanyar el 4t Inautomarket Open a Minsk i empat\xc3\xa0 als llocs 3r-7\xc3\xa8 amb Rauf M\xc9\x99mm\xc9\x99dov, Den\xc3\xads Ievs\xc3\xa9iev, Vassili Iemelin i Eltaj Safarli al Memorial Txigorin._NEWLINE_El 2009, empat\xc3\xa0 als llocs 1r-3r amb Iuri Kuz\xc3\xbabov i Rauf M\xc9\x99mm\xc9\x99dov al torneig The SPICE Cup de Lubbock (Texas), un Categoria XVI organitzat per la Universitat de Texas Tech i el Susan Polgar Institute for Chess Excellence (SPICE). Tamb\xc3\xa9 el 2009, va empatar als llocs 1r\xe2\x80\x938\xc3\xa8 amb Serguei V\xc3\xb3lkov, \xc3\x8dgor Lissi, Aleksandr Rakhma\xc3\xa0nov, Valeri Popov, Den\xc3\xads Khismatul\xc2\xb7lin, Dmitri K\xc3\xb3karev i Dmitri Botxarov a l'obert de Vor\xc3\xb3nej._NEWLINE_El 2010, empat\xc3\xa0 als llocs 2n-7\xc3\xa8 amb Aleksei Dr\xc3\xa9iev, Ivan Sokolov, Vlad\xc3\xadmir Fedoss\xc3\xa9iev, Oleksandr Aresxenko i Konstant\xc3\xadn Sak\xc3\xa0iev al Memorial Txigorin. Tamb\xc3\xa9 el 2010, es proclam\xc3\xa0 Campi\xc3\xb3 del m\xc3\xb3n juvenil, empatat al primer lloc amb Sanan Siugu\xc3\xadrov per\xc3\xb2 superant-lo per desempat._NEWLINE_Entre l'agost i el setembre de 2011 particip\xc3\xa0 en la Copa del m\xc3\xb3n de 2011, a Khanti-Mansisk, un torneig del cicle classificatori pel Campionat del m\xc3\xb3n de 2013, i hi va tenir una raonable actuaci\xc3\xb3. Avan\xc3\xa7\xc3\xa0 fins a la segona ronda, quan fou eliminat per Ievgueni Tomaixevski (1\xc2\xbd-2\xc2\xbd)._NEWLINE_El mar\xc3\xa7 de 2012 fou 4t al Campionat d'Europa absolut, a Pl\xc3\xb2vdiv (Bulg\xc3\xa0ria) (el campi\xc3\xb3 fou Dmitri Iakovenko)._NEWLINE_L'agost de 2012, va guanyar la 65a edici\xc3\xb3 del Campionat d'escacs de R\xc3\xbassia a Moscou, despr\xc3\xa9s de v\xc3\xa8ncer un desempat a partides r\xc3\xa0pides contra Serguei Kariakin, Dmitri Iakovenko, Vladimir Potkin, Ievgueni Aleks\xc3\xa9iev i Piotr Sv\xc3\xaddler_NEWLINE_El setembre de 2013 fou segon a la Copa del M\xc3\xb3n de 2013, en perdre contra Vlad\xc3\xadmir Kr\xc3\xa0mnik 2\xc2\xbd\xe2\x80\x931\xc2\xbd al matx final. Els finalistes es classificaven pel Torneig de Candidats de 2014._NEWLINE_El novembre del 2014 va guanyar el torneig de Taixkent corresponent del clicle Grand Prix de la FIDE 2014-2015._NEWLINE_L'agost del 2016 fou campi\xc3\xb3 del Festival d'escacs d'Abu Dhabi amb 7\xc2\xbd de 9, mig punt per davant de Baskaran Adhiban i Bassem Amin._NEWLINE_El desembre de 2018 empat\xc3\xa0 al segon lloc al 5\xc3\xa8 Festival d'Escacs Sunway de Sitges amb 7'5 punts sobre 10, mig per sota del campi\xc3\xb3, \xc3\x80lvar Alonso, i empatat amb altres forts GMs."